**Ştii tu?**

*Roxana.c*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Știi tu câtă tristeţe-ai semănat

în gândurile mele -odinioară?

Pe-acolo-mi trece visu-nfrigurat

că amintirea poate să mai doară.

Că nu te-am înţeles, mărturisesc!

Nici azi nu ştiu de ce-ai stârnit furtuna

în jocul început copilăresc,

un joc naiv de-a soarele şi luna.

Și-aş plânge pentru fulgere şi nori

dar izbucnesc în hohote deodată:

vezi, m-ai făcut să râd de-atâtea ori

încât tristeţea fuge speriată.